
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 931 


24 Οκτωβρίου 2002 


ΔΙΑΤΑΓΜΑΤΑ 


Χαρακτηρισμός ως τόπου ιδιαιτέρου κάλλους της νήσου 
Κύθνου και καθορισμός ειδικών όρων και περιορισμών 
δόμησης στους οικισμούς και στις εκτός σχεδίου πε¬ 
ριοχές της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: 

α) Του άρθρου 4παρ. 1 του Ν. 1577/ 1985 «Γενικός Οι¬ 
κοδομικός Κανονισμός και άλλες πολεοδομικές διατά¬ 
ξεις» (ΦΕΚ Α' 210), όπως το άρθρο αυτό αντικαταστάθηκε 
με το άρθρο 3 του Ν. 2831/ 2000 «Τροποποίηση των δια¬ 
τάξεων του Ν. 1577/ 1985, ΓΟΚ, και άλλες πολεοδομικές 
διατάξεις» (ΦΕΚ ΑΊ 40) και ερμηνεύθηκε με το άρθρο 34 
παρ. 5εδ. ακαιβτου Ν. 2971/2001 «Αιγιαλός, παραλία και 
άλλες διατάξεις» (ΦΕΚ Α' 285). 

β) Του άρθρου 25 παρ. 9βτου Ν. 2508/1997 «Βιώσιμη οι¬ 
κιστική ανάπτυξη πόλεων και οικισμών της χώρας και άλ¬ 
λες διατάξεις» (ΦΕΚ Α' 124). 

γ) Του Ν.Δ. της 17.7-16.8.1923 «Περί σχεδίων πόλεων, 
κωμών και συνοικισμών του κράτους και οικοδομής αυ¬ 
τών, όπως ισχύει. 

δ) Της ΔΔΟ/Φ. 101.22/2205 Απόφασης του Υπουργού 
Αιγαίου (Α' 209), η οποία τροποποιήθηκε με την ΥΑ 
ΔΔΟ/Φ. 101.22/4724/8.5.2000 «Τροποποίηση απόφασης 
μεταβίβασης αρμοδιοτήτων του Υπουργείου Αιγαίου» 
(ΦΕΚ Β’ 651/22.5.2000). 

ε) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» που προστέθηκε στο νόμο αυτό με 
το άρθρο 27 του Ν. 2081/1992, όπως τροποποιήθηκε με 
την παρ. 2α του άρθρου Ιτου Ν. 2469/1997. 

2. Τις 93/2001 και 138/2001 Αποφάσεις του Δημοτικού 
Συμβουλίου Δήμου Κύθνου. 

3. Την από 11.12.2001 εισήγηση του Τμήματος Παραδο¬ 
σιακών Οικισμών της Διεύθυνσης Περιβάλλοντος του 
Υπουργείου Αιγαίου που διαβιβάστηκε στο Συμβούλιο 
Χωροταξίας Οικισμού και Περιβάλλοντος του Υπουργεί¬ 
ου Αιγαίου μετοΔΠΕ 14360/11.12.2001 έγγραφο 

4. Το 8/13.12.2001 (θέμα 4ο) πρακτικό του Συμβουλίου 
Χωροταξίας Οικισμού και Περιβάλλοντος του Υπουργεί¬ 
ου Αιγαίου. 


5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

6. Την 159/ 2002 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Αιγαίου, απο¬ 
φασίζουμε: 

Άρθρο 1 

Χαρακτηρίζεται ως τόπος ιδιαίτερου κάλλους η νήσος 
Κύθνος, σύμφωνα με τις διατάξεις του άρθρου 3 του Ν. 
2831/2000, με σκοπό την αποτελεσματική προστασία, 
διατήρηση και ανάδειξη του φυσικού περιβάλλοντος του 
νησιού αυτού, που διακρίνεται με την αξιόλογη φυσική 
παρουσία του στον ευαίσθητο θαλάσσιο χώρο των Δυτι¬ 
κών Κυκλάδων. 

Άρθρο 2 

Στο σύνολο των εκτός σχεδίου και των εκτός ορίων οικι¬ 
σμών περιοχών της νήσου Κύθνου, δεν ισχύουν οι παρεκ¬ 
κλίσεις του άρθρου 1 παρ. 2 εδ. β περ. αα, ββ και γγ του 
Π.Δ. 24/31.5.1985 (Δ' 270). 

Α. ΕΙΔΙΚΟΙ ΟΡΟΙ ΚΑΙ ΠΕΡΙΟΡΙΣΜΟΙ ΔΟΜΗΣΗΣ ΓΗΠΕ¬ 
ΔΩΝ ΕΚΤΟΣ ΟΡΙΩΝ ΟΙΚΙΣΜΩΝ 

Άρθρο 3 

Η δόμηση κάθε άρτιου και οικοδομήσιμου γηπέδου στις 
εκτός σχεδίου και εκτός οικισμών περιοχές καθορίζεται 
ως εξής: 

1. Για την ανέγερση κτιρίων κατοικίας, καταστημάτων, 
γραφείων και κτιρίων αναψυχής η μέγιστη επιτρεπόμενη 
δομήσιμη επιφάνεια ορίζεται σε 150 τ.μ. Εφόσον οι οικο¬ 
δομές κατασκευασθούν με φέρουσα ανεπίχριστη ή επι- 
χρισμένη λιθοδομή πάχους τουλάχιστον 0.40 μ., η κατα¬ 
λαμβανόμενη από αυτούς επιφάνεια δεν προσμετρείται 
στη συνολική επιτρεπόμενη δομήσιμη επιφάνεια του οι¬ 
κοπέδου. Σε κάθε περίπτωση η συνολική επιφάνεια δεν 
μπορεί να υπερβαίνει τα 180 τμ. Επιβάλλεται τα κτίσματα 
να είναι μονώροφα με μέγιστο επιτρεπόμενο ύψος 4,50 μ. 
Το ύψος μετρείται από τη φυσική στάθμη του εδάφους σε 
κάθε σημείο του περιγράμματος του κτιρίου, έτσι ώστε η 
προβολή του ύψους του κτιρίου σε καμία περίπτωση να 
μην υπερβαίνει το μέγιστο επιτρεπόμενο ύψος. 

2. Επιτρέπεται η ανέγερση κτιρίων γεωργικών-κτηνο- 
τροφικών εγκαταστάσεων ή μονάδων μεταποίησης τοπι¬ 
κά παραγομένων προϊόντων (π.χ. οινοποιία) ή προϊόντων 

εξόρυξης, που έχουν έγκριση από την αντίστοιχη αρμό¬ 
δια υπηρεσία Γεωργίας, Κτηνοτροφίας, Βιομηχανίας. Η 
μέγιστη επιτρεπόμενη δομήσιμη επιφάνεια ορίζεται σε 
400 τ.μ. και μέγιστο ύψος 6,00 μ. Το ύψος μετρείται από 
τη φυσική στάθμη του εδάφους σε κάθε σημείο του περι¬ 
γράμματος του κτιρίου, έτσι ώστε η προβολή του ύψους 
του κτιρίου σε καμία περίπτωση να μην υπερβαίνει το μέ¬ 
γιστο επιτρεπόμενο ύψος. Σε ειδικές περιπτώσεις αντί¬ 
στοιχων χρήσεων και εφόσον αυτό είναι αναγκαίο για τη 
λειτουργικότητα του κτιρίου, μετά από γνώμη του αρμό¬ 
διου φορέα και έγκρισή του αρμόδιου οργάνου, η δόμη¬ 
ση καθορίζεται σε 600 τμ. με μέγιστο ύψος 7,50 μ. Η από¬ 
σταση των κτηνοτροφικών και πτηνοτροφικών εγκατα¬ 
στάσεων πρέπει να είναι μεγαλύτερη των 500 μ. από την 
ακτογραμμή. Δεν επιτρέπεται να μεταβάλλεται η χρήση 
των παραπάνω κτισμάτων. Οι αρμόδιες υπηρεσίες του 
Υπουργείου Αιγαίου, κατ' εφαρμογήν του άρθρου 6 παρ. 
δτουΠ.Δ. 110/2001 (ΦΕΚ 101/Α/22.5.2001), ελέγχουντην 
τήρηση των όρωντης παρούσης ως προς τις χρήσεις των 
εγκαταστάσεων και υποχρεούνται να ενημερώνουν κάθε 
αρμόδια αρχή και ιδίως τους Οργανισμούς Κοινής Ωφέ¬ 
λειας για την άμεση λήψη συγκεκριμένων μέτρων, με σκο¬ 
πό την άρση της διαπιστωμένης παράβασης. 

3. Γιατην ανέγερση τουριστικών εγκαταστάσεων, ο μέ¬ 
γιστος επιτρεπόμενος όγκος των αρχιτεκτονικών συνό¬ 
λων που δημιουργούνται ανά γήπεδο δεν επιτρέπεται να 
υπερβαίνει τα 4800κ.μ.ή άλλως η δομήσιμη επιφάνεια τα 
1500 τ.μ. Το ύψος μετρείται από τη φυσική στάθμη του 
εδάφους σε κάθε σημείο του περιγράμματος του κτιρίου, 
έτσι ώστε η προβολή του ύψους του κτιρίου σε καμία πε¬ 
ρίπτωση να μην υπερβαίνει το μέγιστο επιτρεπόμενο 
ύψος. Οιτουριστικές εγκαταστάσεις πρέπει να είναι με τη 
μορφή οικίσκων (όυηραίοννε), με εξαίρεση τις απαραίτη¬ 
τες εγκαταστάσεις του κεντρικού κτιρίου. Το διώροφο 
τμήμα τους δεν πρέπει να υπερβαίνειτο 30% του συνόλου 
με μέγιστο συνολικό ύψος 7.50μ. Το ύψος μετρείται από 
τη φυσική στάθμη του εδάφους σε κάθε σημείο του περι¬ 
γράμματος του κτιρίου, έτσι ώστε η προβολή του ύψους 
του κτιρίου σε καμία περίπτωση να μην υπερβαίνειτο μέ¬ 
γιστο επιτρεπόμενο ύψος. 

4. Για τη δημιουργία «αυτοτελώς εξυπηρετούμενων κα¬ 
ταλυμάτων» και ενοικιαζόμενων επιπλωμένων δωματίων, 
η μέγιστη επιτρεπόμενη δόμηση είναι 200 τμ. Επιβάλλεται 
τα κτίσματα να είναι μονώροφα με μέγιστο επιτρεπόμενο 
ύψος 4,50 μ. Το ύψος μετρείται από τη φυσική στάθμη του 
εδάφους σε κάθε σημείο του περιγράμματος του κτιρίου, 
έτσι ώστε η προβολή του ύψους του κτιρίου σε καμία πε¬ 
ρίπτωση να μην υπερβαίνει το μέγιστο επιτρεπόμενο 
ύψος. 

Ως προς τον συντελεστή δομήσεως και όσα θέματα δεν 
ρυθμίζονται διαφορετικά από τις διατάξεις του παρόντος 
εφαρμόζονται συμπληρωματικά οι διατάξεις του από 24/ 
31.5.1985 Π.Δ. (Δ'270). 

5. Τα νέα κτίρια επιβάλλεται να έχουν λιτή γεωμετρική 
μορφή, με διάσπαση των όγκων, κατά τα τοπικά παραδο¬ 
σιακά αρχιτεκτονικά πρότυπα. Η αρχιτεκτονική σύνθεση 
πρέπει να συμβάλει στην ένταξη του κτιρίου κατάλληλα 
στο τοπίο ώστε: 

α) να προσαρμόζεται στη φυσική μορφολογία του εδά¬ 
φους, 

β) να μην παραμορφώνει και να μην υπερβαίνει την κο- 
ρυφογραμμή και το διάσελο, 

γ) να διαφυλάττει και να εντάσσει αρμονικάτατυχόνχα- 


ρακτηριστικά στοιχεία του φυσικού (δέντρα, βράχια 
κ.λ.π.) και ανθρωπογενούς περιβάλλοντος. 

6. Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικά του χαρακτηρι¬ 
στικά πρέπει να προσαρμόζονται στα τοπικά παραδοσια¬ 
κά αρχιτεκτονικά πρότυπα. 

7α) Ο μέγιστος επιτρεπόμενος ενιαίος κτιριακός όγκος 
δεν μπορεί να υπερβαίνειτο 400 κμ. για μονώροφο κτίριο 
και τα 700 κμ. για διώροφο κτίριο, με εξαίρεση τις κεντρι¬ 
κές μονάδες τουριστικών εγκαταστάσεων που επιτρέπε¬ 
ται μέχρι 2000 κμ. 

β) Σε περίπτωση κτιρίου με μεγαλύτερο όγκο, επιβάλ¬ 
λεται η διάσπαση του όγκου αυτού. Οι τμηματικοί όγκοι 
του ενιαίου κτιρίου διαχωρίζονται είτε ως προς το ύψος 
(διαφορά στάθμης) τουλάχιστον κατά 0,50 μ., είτε ως 
προς την κάτοψη (μετάθεση κατόψεων) τουλάχιστον κα¬ 
τά 1,00μ. ως προς την μία ή την άλλη διεύθυνση. 

γ) Οι όγκοι που διαμορφώνονται μπορούν να βρίσκονται 
είτε σε επαφή μεταξύ τους είτε να συνδέονται με ημιυπαί- 
θριους χώρους ή αυλές, δημιουργώντας απαραίτητα ένα 
αρχιτεκτονικό σύνολο με ενότητα και συνοχή, σύμφωνα 
με τα τοπικά επικροτούντο ιστορικώς αρχιτεκτονικά πρό¬ 
τυπα. Δεν επιτρέπεται η δημιουργία κτιρίων ίσου όγκου 
ανεξάρτητων και διάσπαρτων στο γήπεδο. 

δ) Τα αρχιτεκτονικά σύνολα που δημιουργούνται πρέ¬ 
πει να είναι τοποθετημένα στο γήπεδο, κατά τρόπο ώστε 
να διαφυλάσσεταιτο φυσικό περιβάλλον, μη τηρούμενης 
για τον λόγο αυτό απαραίτητα κατά τον σχεδίασμά εκά- 
στου αρχιτεκτονικού συνόλου της αποστάσεως Δ, η 
οποία, πάντως, σε κάθε περίπτωση δεν μπορεί να είναι μι¬ 
κρότερη των 2,50 μ. 

8α) Οι όψεις των κτιρίων διαμορφώνονται σε επιμέρους 
τμήματα που πλησιάζουν τον κάναβο και τις διαστάσεις 
των παραδοσιακών προτύπων, χωρίς να δημιουργείται 
ενιαίο και συνεχές μήκος όψης που να υπερβαίνει τα 
10.00 μ. 

β) Οι εξωτερικοί τοίχοι των κτιρίων κατασκευάζονται εί¬ 
τε από οποιοδήποτε υλικό επιχρισμένο υποχρεωτικά εξω¬ 
τερικά με σοβά, χωρίς οδηγούς και χρωματίζονται, σύμ¬ 
φωνα με τα τοπικά πρότυπα των κτισμάτων των οικισμών 
των νησιών, αποκλεισμένου του αρτιφισέλ, ρελιέφ, πετα¬ 
χτού, είτε από λιθοδομή ανεπίχριστη χωρίς τονισμένους 
αρμούς. Σε περίπτωση χρωματισμού των όψεων το επι¬ 
κρατούν χρώμα είναι το λευκό. Απαγορεύονται οποιοσ¬ 
δήποτε είδους επενδύσεις των εξωτερικών όψεων ή εσο¬ 
χών με πλακίδια και γενικά με οποιοδήποτε άλλο υλικό. 

γ) Η στέγαση των κτιρίων γίνεται με επίπεδο δώμα κατά 
τα τοπικά επικροτούντο ιστορικώς αρχιτεκτονικά πρότυ¬ 
πα. 

9. Το μέγιστο επιτρεπόμενο ύψος των κτιρίων ορίζεται 
σε 4.50 μ. για μονώροφα κτίρια και 7,50 μ. για διώροφα. 
Το ύψος μετράται από τη στάθμη του περιβάλλοντος φυ¬ 
σικού εδάφους σε κάθε σημείο του περιγράμματος του 
κτιρίου, ώστε η προβολή του ύψουςτου κτιρίου σε καμμία 
περίπτωση να μην υπερβαίνει το μέγιστο επιτρεπόμενο 
ύψος και το μέγιστο επιτρεπόμενο αριθμό ορόφων. Πάνω 
από το μέγιστο επιτρεπόμενο ύψος του κτιρίου απαγο¬ 
ρεύεται οποιαδήποτε κατασκευή, πληντης καπνοδόχου 
όχι μεγαλύτερης του ενός (1.00) μέτρου και του συμπα¬ 
γούς στηθαίου μεγίστου ύψους πενήντα εκατοστών 
(0.50) του μέτρου. 

10. Η οροφή του υπογείου δεν επιτρέπεται σε κανένα 
σημείο του κτιρίου να βρίσκεται σε ύψος μεγαλύτερο των 

ογδόντα εκατοστών του μέτρου (0.80) από τη στάθμη του 
φυσικού εδάφους, χωρίς να ξεπερνάει το κτίριο το μέγι¬ 
στο επιτρεπόμενο ύψος. Δεν επιτρέπεται η πρόσβαση 
στο υπόγειο από τον εξωτερικό χώρο, άλλως η επιφάνεια 
που καταλαμβάνει προσμετρείται στο συντελεστή δόμη¬ 
σης. Ο χώρος του υπογείου δεν επιτρέπεται να εξέχει του 
περιγράμματος του ισογείου του κτιρίου. 

11α) Τα εξωτερικά ανοίγματα (θύρες, παράθυρα) των 
κτιρίων δεν υπερβαίνουν συνολικά το 30% της επιφάνειας 
της αντίστοιχης όψης και κατασκευάζονται με αναλογία 
πλάτους/ ύψους: 1/1,5 έως 1/2. 

β) Τα ανοίγματα θυρών και παραθύρων στα ισόγεια κτί- 
σματα τοποθετούνται σε ένα οριζόντιο άξονα και όχι σε 
δύο ή περισσότερες στάθμες. 

γ) Σε ειδικές περιπτώσεις (τουριστικές μονάδες, κατα¬ 
στήματα) οι θύρες μπορούν να διαμορφώνονται με πλά¬ 
τος έως 2.00μ., μετά από έγκριση των κατά τις κείμενες 
διατάξεις αρμοδίων οργάνων. 

δ) Τα ανοίγματα των όψεων μπορούν να τονίζονται με 
διακοσμητικά περιγράμματα (μαντώματα) ή διαμορφω¬ 
μένα περιγράμματα από σοβά μεγίστου πλάτους 
Ο,ΐδμ.και βάθους έως 0,03 μ. 

ε) Η απόσταση μεταξύ δύο διαδοχικών ανοιγμάτων στις 
όψεις ορίζεται τουλάχιστον σε 0.50μ., ενώ η απόσταση 
των ανοιγμάτων από τις ακμές του κτιρίου ορίζεται του¬ 
λάχιστον στο 1.00 μ. 

12α) Τα κουφώματα επιβάλλεται να είναι ξύλινα με εξω¬ 
τερικά πατζούρια, ανάλογης μορφής με τον επικρατέστε¬ 
ρο τύπο των κτισμάτωντου νησιού (ταμπλαδωτά, καρφω¬ 
τά, αναδιπλούμενα με περσίδες), αποκλεισμένων των συ- 
ρομένων και των ρολλών. 

β)Τα κουφώματα βάφονται σε χρωματισμούς καφέ, 
πράσινου, γκρι, μπλέ και μουσταρδί. Απαγορεύεται να πα¬ 
ραμείνουν στο φυσικό χρώμα του ξύλου. 

13. Εάν υπάρχουν εξωτερικά κλιμακοστάσια, κατα¬ 
σκευάζονται συμπαγή και εφαπτόμενα παράλληλα στο 
σώμα του κτιρίου που δεν υπερβαίνει τα τέσσερα (4) μέ¬ 
τρα, κτιστό στηθαίο (πλάτους 0.30 μ) ή ξύλινο κάγκελο 
απλής μορφής. Κάθετα προς την όψη του κτιρίου μπο¬ 
ρούν να κατασκευαστούν μόνον κλίμακες πρόσβασης σε 
υπερυψωμένα ισόγεια κτίσματα που σε κάθε περίπτωση 
δεν μπορεί να υπερβαίνουν τα τέσσερα πατήματα. Η 
επένδυση των βαθμιδών γίνεται με σχιστόπλακες μόνο 
στις οριζόντιες επιφάνειες (πατήματα) ή με πατητή τσιμε¬ 
ντοκονία. 

14. Στη μέγιστη δομήσιμη επιφάνεια συνυπολογίζεται 
και η τυχόν κατασκευή κλειστού χώρου στάθμευσης, ή 
αγροτικής αποθήκης ή αποθήκης οποιοσδήποτε άλλης 
χρήσης. Τα ανοίγματα των χώρων αυτών δεν επιτρέπεται 
να προβάλλουν εις βάρος της κύριας όψης του κτιρίου. 

1δ α) Επιτρέπονται οι ανοικτοί εξώστες σε πρόβολο με 
μέγιστο πλάτος ένα και δέκα (1.10) μέτρα και συνολικό 
μήκος όχι μεγαλύτερο του 1/ 2 του μήκους της αντίστοι¬ 
χης όψης του κτιρίου. Σε κάθε περίπτωση έκαστος εξώ¬ 
στης δεν δύναται να υπερβαίνει σε μήκος τα 2,δ0 μ. Οι 
εξώστες απέχουν υποχρεωτικά από τις ακμές του κτιρίου 
τουλάχιστον πενήντα (Ο,δΟ) εκατοστά. Απαγορεύεται η 
κατασκευή γωνιακών εξωστών. Το δάπεδο των εξωστών 
μπορεί να είναι ξύλινο σανίδωμα και να στηρίζεται σε ξύ¬ 
λινα δοκάρια ή σιδερένια φουρούσια ανάλογα με τα τοπι¬ 
κά επικροτούντο ιστορικώς αρχιτεκτονικά πρότυπα. 

β) Στους εξώστες τοποθετούνται ξύλινα ή σιδερένια κά¬ 
γκελα, κατά τα τοπικά πρότυπα, και βάφονται σε χρωμα¬ 


τισμούς ανάλογους των ξύλινων κουφωμάτων καφέ, πρά¬ 
σινου, βυσσινί, γκρί και μπλέ. 

16. Δεν επιτρέπεται η ανέγερση κτισμάτων με τη μορφή 
ανεμόμυλων. Επιτρέπεται η αναστήλωση, η στατική ενί¬ 
σχυση, η επισκευή ή εσωτερική διαρρύθμιση των ήδη 
υπαρχόντων και λειτουργούντων ή μη ανεμόμυλων του 
νησιού. 

17. Επιβάλλεται η κατασκευή υπόγειας στεγανοποιημέ¬ 
νης στέρνας για τη συλλογή των όμβριων υδάτων, η οποία 
δύναται να κατασκευασθεί και εκτός του περιγράμματος 
της οικοδομής και δεν προσμετράται στο συντελεστή δό¬ 
μησης και στην επιτρεπόμενη κάλυψη. Απαγορεύεται η 
αλλαγή της χρήσης της. Στα αγροκτήματα είναι δυνατή η 
κατασκευή υπόγειων ομβροδεξαμενών, χωρίς την απαί¬ 
τηση έκδοσης οικοδομικής άδειας, μετά από απόφαση 
της οικείας Νομαρχιακής Αυτοδιοίκησης, με την οποία θα 
εγκριθούν συγκεκριμένοι τύποι δεξαμενών. Πριν από την 
έναρξη των εργασιών κατασκευής της ομβροδεξαμενής, 
η θέση της εγκρίνεται σε φωτογραφίες που υποβάλλο¬ 
νται στις αρμόδιες υπηρεσίες του ΥΠΑΙ. 

18. Δεν επιτρέπεται η εκσκαφή ή επιχωμάτωση στο γή¬ 
πεδο, εκτός από τις απολύτως αναγκαίες στο περίγραμ¬ 
μα της οικοδομής και εκείνες για την κατασκευή της υπό¬ 
γειας δεξαμενής ή για την τυχόν διαμόρφωση του περι¬ 
βάλλοντος χώρου. Σε περίπτωση κεκλιμένου εδάφους, 
επιτρέπεται η διαμόρφωση του ακάλυπτου χώρου με ανα- 
λημματικούς τοίχους, οι οποίοι προσαρμόζονται όσον 
αφορά τα υλικά και τον τρόπο κατασκευής στα τοπικά 
ιστορικώς διαμορφωμένα αρχιτεκτονικά πρότυπα. 

19. Δεν επιτρέπεται η κατασκευή τόξων, αψίδων, βάλ¬ 
των ή άλλων διακοσμητικών στοιχείων στην εξωτερική 
όψη των κτιριακών όγκων, καθώς και στις περιτοιχίσεις 
των γηπέδων. 

20 α) Οι περιτοιχίσεις των γηπέδων και οι τοίχοι αντι¬ 
στήριξης στις πεζούλες κατασκευάζονται από ξερολιθιά 
ή λιθοδομή, η οποία μπορεί να παραμείνει ανεπίχριστη. 

β)Σε περίπτωση χρήσης άλλου υλικού (π.χ. τσιμεντόλι¬ 
θου, μπετόν κ.λ.π.), οι ως άνω περιτοιχίσεις και τοίχοι επι¬ 
χρίονται υποχρεωτικά. Η μορφή και το ύψος των περιτοι- 
χίσεων ακολουθεί τα τοπικά επικρατούντα ιστορικώς αρ¬ 
χιτεκτονικά πρότυπα. 

21. Δεν επιτρέπονται κάθε είδους επενδύσεις των τοί¬ 
χων αντιστήριξης και των περιτοιχίσεων με σχιστόπλακες 
ή άλλους πλακοειδείς λίθους. 

22 α) Η κατασκευή στεγάστρων επιτρέπεται μόνον από 
φυσικά υλικά (ξύλο, καλαμωτές). 

β) Επιτρέπεται η τοποθέτηση τεντών λευκού υφάσμα¬ 
τος μόνο στις περιπτώσεις καταστημάτων, χώρων συνά¬ 
θροισης κοινού και κέντρων αναψυχής, μετά από έγκριση 
των αρμοδίων υπηρεσιών, όπως προβλέπονται από τις 
ισχύουσες διατάξεις. Απαγορεύεται η κατασκευή καμπύ¬ 
λων προστεγασμάτων και η χρήση πλαστικών, αλουμι¬ 
νίων, ετερνίτη και αμιαντοτσιμέντου (ελενίτ). 

23. Επιτρέπεται η ανέγερση κτιρίων κοινής ωφελείας ή 
πολιτιστικών δραστηριοτήτων κατά παρέκκλιση των δια- 
τάξεωντου παρόντος μετά από έγκριση του Υπουργού Αι¬ 
γαίου, ύστερα από γνώμη του Σ.Χ.Ο.Π. Ν. Αιγαίου, εφ' 
όσον εντάσσονται αρμονικά στο περιβάλλον και είναι 
σύμφωνα με τα τοπικά παραδοσιακά αρχιτεκτονικά πρό¬ 
τυπα. 

Β. ΕΙΔΙΚΟΙ ΟΡΟΙ ΚΑΙ ΠΕΡΙΟΡΙΣΜΟΙ ΔΟΜΗΣΗΣ 
ΠΑΡΑΔΟΣΙΑΚΩΝ ΟΙΚΙΣΜΩΝ 

Άρθρο 4 

1. Οι κατωτέρω οριζόμενοι όροι και περιορισμοί δόμη¬ 
σης αφορούν στη δόμηση γηπέδων εντός των ορίων των 
κηρυγμένων μετά από 19.10.1978 και 17.6.88 Π.Δ. παρα¬ 
δοσιακών οικισμών Χώρα, Δρυοπίς και Λουτρά. 

2. Απαιτείται η σύμφωνη γνώμη των αρμοδίων υπηρε¬ 
σιών του Υπουργείου Αιγαίου για τα θέματα που αναφέ- 
ρονται στο άρθρο 2 παρ. 1 α, β και γτου Π.Δ. 326/ 2000 και 
αφορούν σε οποιαδήποτε οικοδομική εργασία εντός των 
πιο πάνω περιοχών. 

Άρθρο 5 

Α. Στον οικισμό ΧΩΡΑ της νήσου Κύθνου ισχύουν οι δια¬ 
τάξεις των από 19.10.1978 (Δ'594) και από 11.5.1989 (Δ' 
345) Π.Δ/γμάτων καθώς και οι με αριθμό Τ.Π. οικ. 
5830/30.11.1994 και με αριθμό Τ.Π. οικ.501/6.2.1992 (Δ' 
275) αποφάσεις του Νομάρχη Κυκλάδων. Επιπλέον, κα¬ 
θορίζονται ειδικότερα τα παρακάτω: 

Ορίζεται συνεκτικό τμήμα του οικισμού, το οποίο περι¬ 
λαμβάνει τον πυρήνα του οικισμού, και μη συνεκτικό (δι- 
ευρυμένο) τμήμα, το οποίο περιλαμβάνει τις νεώτερες 
επεκτάσεις του, σύμφωνα με τις αποφάσεις του Νομάρχη 
Κυκλάδων με αριθμό Τ.Π. οικ.501/6.2.1992 και Τ.Π. οικ. 
5830/30.11.94. 

Β. Και για τα δύο αυτά τμήματα του οικισμού ισχύουν οι 
παρακάτω ειδικοί όροι δόμησης: 

1 α) Η αρτιότητα των οικοπέδων ορίζεται σε: 

-600τ.μ. για το συνεκτικό τμήμα του οικισμού 

-2000τ.μ. για το μη συνεκτικό τμήμα του οικισμού. Κατά 

παρέκκλιση άρτια είναι τα οικόπεδα με το εμβαδόν που εί¬ 
χαν μέχρι 6.2.1992, ημερομηνία υπογραφής της σχετικής 
απόφασης του Νομάρχη Κυκλάδων. 

β) Ο συντελεστής δόμησης των οικοπέδων παραμένει, 
όπως ορίζεται με το από 2.6.1989 Π.Δ/γμα (ΦΕΚ 
345/Δ/89). 

γ) Τυχόν βοηθητικά κτίσματα εντός του οικοπέδου προ- 
σμετρώνται στο συντελεστή δόμησης και στο ποσοστό 
κάλυψης. 

2 α) Η τοποθέτηση του κτιρίου στο οικόπεδο γίνεται, 
σύμφωνα με τις διατάξεις του άρθρου 1 παρ.8 και 9 του 
από 11.5.1989 Π.Δ/τος (Δ'345). 

β) Προκειμένου οι αρμόδιες υπηρεσίες να εγκρίνουν 
την θέση του κτιρίου στο οικόπεδο, πρέπει να υποβάλεται 
πλήρης φωτογραφική αποτύπωση του περιβάλλοντος 
χώρου του οικοπέδου (όμορα οικόπεδα, δρόμοι ή κοινό¬ 
χρηστοι χώροι που βρίσκονται σε άμεση επαφή με το οι¬ 
κόπεδο). 

γ) Ειδικά για το διευρυμένο τμήμα του οικισμού η από¬ 
σταση των κτιρίων από τον επαρχιακό δρόμο ορίζεται σε 
6.50 μ. 

3 α) Τα νέα κτίρια επιβάλλεται να έχουν λιτή γεωμετρική 
μορφή κατά τα τοπικά επικροτούντο ιστορικώς αρχιτε¬ 
κτονικά πρότυπα. Η αρχιτεκτονική σύνθεση πρέπει να 
συμβάλει στην ένταξη του κτιρίου κατάλληλα στο φυσικό 
τοπίο και στη φυσιογνωμία του οικισμού έτσι ώστε: 

- να προσαρμόζεται στη φυσική μορφολογία του εδά¬ 
φους, 

-να μην παραμορφώνει και να μην υπερβαίνει την κορυ- 
φογραμμή, 

-να διαφυλάττει και να εντάσσεται αρμονικά στα χαρα¬ 


κτηριστικά στοιχεία του φυσικού (δένδρα, βράχια κ.λ.π.) 
και ανθρωπογενούς περιβάλλοντος. 

β) Η ογκοπλαστική διαμόρφωση του κτιρίου, η τοποθέ¬ 
τησή του μέσα στο γήπεδο και τα μορφολογικά του χα¬ 
ρακτηριστικά πρέπει να προσαρμόζονται στα τοπικά επι- 
κρατούντα ιστορικώς αρχιτεκτονικά πρότυπα. 

4 α) Ο μέγιστος αριθμός ορόφων των κτιρίων ορίζεται 
σε δύο (2). 

β) Το μέγιστο επιτρεπόμενο ύψος ορίζεται σε 4.50 μ για 
μονώροφα κτίρια και 7.50 μ. για διώροφα. Το μέγιστο επι¬ 
τρεπόμενο ύψος στο διευρυμένο τμήμα του οικισμού ορί¬ 
ζεται σε 6.50μ. 

γ) Το ύψος μετράται στο περίγραμμα του κτιρίου απάτη 
στάθμη του περιβάλλοντος φυσικού ή τεχνητά διαμορ¬ 
φωμένου εδάφους. Καμία όψη του κτιρίου δεν επιτρέπε¬ 
ται να εμφανίζεται υψηλότερη, είτε λόγω τυχόν έντονης 
κλίσης του φυσικού εδάφους, είτε λόγω υποβάθμισής 
του. Σε κάθε περίπτωση διατηρείται η υποχρέωση του 
ενός ή των δύο ορόφων με την επιβολή μιας σειράς ανοιγ¬ 
μάτων ανά επίπεδο. Υπεράνωτου ύψους αυτού επιτρέπε¬ 
ται μόνον η κατασκευή στέγης και καπνοδόχων. 

5. Απαγορεύεται κάθε εκσκαφή ή επιχωμάτωση στο οι¬ 
κόπεδο, εκτός από τις απολύτως αναγκαίες για το περί¬ 
γραμμα της οικοδομής και για τηντυχόν διαμόρφωση του 
περιβάλλοντος χώρου. 

6 α) Ο μέγιστος επιτρεπόμενος ενιαίος κτιριακός όγκος 
δεν επιτρέπεται να υπερβαίνει τα 800κ.μ.γιά διώροφο κτί¬ 
ριο και τα 400κ.μ. για μονώροφο κτίριο. Τα κτίρια που 
έχουν όγκο μεγαλύτερο του επιτρεπομένου πρέπει να 
διαχωρίζονται, είτε ως προς το ύψος (στάθμη) κατά 0,50 
εκατοστά τουλάχιστον, είτε ως προς την κάτοψη κατά 
Ι.ΟΟμ. τουλάχιστον. Οι όγκοι που διαμορφώνονται μπο¬ 
ρούν να βρίσκονται είτε σε επαφή μεταξύ τους, είτε να 
συνδέονται με ημιϋπαίθριους χώρους ή αυλές, δημιουρ¬ 
γώντας απαραίτητα ένα ενιαίο αρχιτεκτονικό σύνολο με 
ενότητα και συνοχή, σύμφωνα με τα τοπικά επικρατούντα 
ιστορικώς αρχιτεκτονικά πρότυπα. Σε περίπτωση διαχω¬ 
ρισμού των κτιρίων, η μεταξύ τους απόσταση είναι του¬ 
λάχιστον 2.50μ. 

β) Οι όγκοι επιβάλλεται να είναι συμπαγείς. Δεν επιτρέ¬ 
πεται υποχώρηση στον όροφο για τη δημιουργία ανοι¬ 
κτής ή στεγασμένης βεράντας. Η κλιμάκωση των όψεων 
μπορεί να προκύψει από τη σύνθεση των επί μέρους κτι- 
ριακών όγκων. 

γ) Κατ' εξαίρεσιν σε κτίρια πολιτιστικών δραστηριοτή¬ 
των ή κτίρια κοινής ωφελείας αποφαίνεται το Υπουργείο 
Αιγαίου για την αναγκαιότητα ή μη τήρησης των προϋπο¬ 
θέσεων στην παράγραφο 6, εδ. α και β του παρόντος άρ¬ 
θρου. 

7. Το μέγιστο συνεχές ενιαίο τμήμα όψεως κτιρίου δεν 
επιτρέπεται να υπερβαίνει τα 10.00 μ. μήκους. Οι όψεις 
των κτιρίων διαμορφώνονται σε επιμέρους τμήματα που 
πλησιάζουν τον κάνναβο και τις διαστάσεις των τοπικών 
προτύπων. Σε περίπτωση κατά την οποία στον περιβάλ¬ 
λοντα του κτιρίου χώρο επικρατεί το συνεχές σύστημα 
δόμησης και η πρόσοψη του οικοπέδου είναι μεγαλύτε¬ 
ρου μήκους, μπορεί να διαμορφωθεί μεγαλύτερο μήκος 
όψεως, κατόπιν εγκρίσεως των κατά τις κείμενες διατά¬ 
ξεις αρμοδίων οργάνων. 

8. Η επικάλυψη των κτιρίων γίνεται: 

α) είτε με τοποθέτηση τετράρριχτης κεραμοσκεπούς 
στέγης, με βυζαντινά ή ρωμαϊκά κεραμίδια χρώματος 
κόκκινου. Μονόρριχτη ή δίρριχτη στέγη επιτρέπεται μόνο 

σε μικρά κτίσματα, με εμβαδόν κάτοψης έως 60 τ.μ. Κάθε 
άλλη περίπτωση επιτρέπεται, μετά από έγκριση των κατά 
τις κείμενες διατάξεις αρμοδίων οργάνων. Η κλίση της 
στέγης δεν θα υπερβαίνει το 30% και το ύψος της το 1.50 
μ. Η στέγη δύναται να προεξέχει των όψεων έως 0.15 μ. 
μόνο στις πλευρές του κτιρίου με το χαμηλότερο ύψος. 
Στις άλλες πλευρές θα είναι ενσωματωμένη σε αυτό, κα¬ 
τά τα τοπικά πρότυπα. Η κατασκευή της στέγης επιβάλ¬ 
λεται να ολοκληρωθεί, μετά την κατασκευή του φέροντα 
οργανισμού και της τοιχοποιίας και πριν από οποιαδήπο¬ 
τε άλλη οικοδομική εργασία. Η κατασκευή της στέγης 
επιβάλλεται και σε περιπτώσεις όπου δεν έχει εξαντληθεί 
ο επιτρεπόμενος συντελεστής δόμησης. 

β) είτε με δώμα το οποίο θα έχει περιμετρικά κτιστό συ¬ 
μπαγές στηθαίο, ύψους έως 0,50 μ., συνυπολογιζομένου 
στο μέγιστο επιτρεπόμενο ύψος του κτιρίου. Η απόληξη 
του στηθαίου θα γίνεται με πέτρα ή σοβά. Δεν επιτρέπε¬ 
ται η κατασκευή κουβουκλίου απόληξης του κλιμακοστα¬ 
σίου στο δώμα. Δεν επιτρέπονται τα στέγαστρα στα δώμα 
των κτιρίων. 

9 α) Τα εξωτερικά ανοίγματα δεν θα υπερβαίνουν το 
30% της επιφάνειας των όψεων που αντιστοιχούν. Η ανα¬ 
λογία πλάτους / ύψους θα είναι 1:1.5 έως 1:2 για τα πα¬ 
ράθυρα και 1:2 έως 1:2.5 για τις μονόφυλλες πόρτες και 1 
: 1.5 για τις δίφυλλες, μη συμπεριλαμβανομένων των φεγ¬ 
γιτών. Οι φεγγίτες επιτρέπονται. 

β) Το πλάτος των θυρών δεν θα υπερβαίνει το 1.20 μ. 

γ) Σε περίπτωση κατασκευής ανοιγμάτων σε ισόγεια κα¬ 
ταστήματα, τα κουφώματα διαμορφώνονται είτε με δί¬ 
φυλλη ταμπλαδωτή πόρτα (με τζαμιλίκια στο επάνω μέ¬ 
ρος),είτε με μονόφυλλη ταμπλαδωτή και δύο δίφυλλα πα¬ 
ράθυρα εκατέρωθεν. 

δ) Η απόσταση των ανοιγμάτων από τις ακμές των κτι¬ 
ρίων είναι τουλάχιστον 1.50 μ.και η μεταξύ τους απόστα¬ 
ση 0.50μ. 

ε) Επιβάλλεται η κατασκευή πλαισίων (μαντωμάτων) πε¬ 
ριμετρικά των ανοιγμάτων. Τα μαντώματα θα είναι επιχρι- 
σμένα με λείο σοβά και θα προεξέχουν 0.02-0.03μ.από 
την επιφάνεια της όψης του κτιρίου. 

στ) Επιτρέπονται τα ανακουφιστικά τόξα στα υπέρθυρα 
των ανοιγμάτων, ύψους έως 0.15μ. 

ζ) Επιτρέπεται η κατασκευή λίθινης προεξοχής (μαρκί¬ 
ζας) , υπεράνω του μαντώματος, και σε όλο το μήκος του 
ανοίγματος βάθους έως 0.1 Ομ. και ύψους έως 0.07μ. 

10 α) Τα κουφώματα επιβάλλεται να είναι ξύλινα καρ¬ 
φωτά ή περσιδωτά (γαλλικά ή γερμανικά). Τ α υαλοστάσια 
των ανοιγμάτων πρέπει να υποδιαιρούνται με δύο οριζό¬ 
ντια κάίτια. 

β)Το σύνολο των κουφωμάτων του κτιρίου επιβάλλεται 
να έχουν ενιαίο χρωματισμό και να είναι μονόχρωμα σε 
χρώμα μπλε, καφεκόκκινο, πράσινο, γκρίζο, ώχρα, γκρι- 
ζοπράσινο,λουλακί ή μουσταρδί. 

γ) Επιβάλλεται να βάφονται στο ίδιο χρώμα και τα με¬ 
ταλλικά στοιχεία των κουφωμάτων (μεντεσέδες κλπ). 

δ)Οι αυλόθυρες να είναι ξύλινες ή σιδερένιες απλής 
μορφής, βαμμένες στο χρώμα των κουφωμάτων ή τωντυ- 
χόν άλλων μεταλλικών στοιχείων του κτιρίου (π.χ. κιγκλι¬ 
δωμάτων). Απαγορεύεται η κατασκευή στεγάστρων πά¬ 
νω από αυτές. 

11 α) Οι εξώστες σε πρόβολο (μπαλκόνια) κατασκευά¬ 
ζονται από ξύλο ή σίδερο με ξύλινο δάπεδο (κατά τα τοπι¬ 
κά πρότυπα) και έχουν ορθογωνική κάτοψη. Κατασκευά¬ 
ζονται μόνο σε κοινόχρηστους χώρους πλάτους μεγαλύ¬ 


τερου των έξι (6) μέτρων και το μήκος τους δεν μπορεί να 
υπερβαίνει τα δυόμισι (2.50) μ. Επιτρέπεται η κατασκευή 
ξύλινων ή σιδερένιων υποστηριγμάτων κάτω από το δά¬ 
πεδο των εξωστών, τα οποία θα είναι είτε σε επαφή με το 
δάπεδο του εξώστη είτε σε γωνία έως 35 μοιρών. 

β) Οι εξώστες απέχουν από τις ακμές του κτιρίου του¬ 
λάχιστον 1.00 μ.και η μεταξύ τους απόσταση επιβάλλεται 
να είναι τουλάχιστον 1.50 μ. 

γ) Ημιυπαίθριοι χώροι επιτρέπονται μόνο στο ισόγειο 
των κτιρίων. 

12 α) Τα στηθαία των εξωστών κατασκευάζονται: 

- είτε από ξύλο ή σίδερο απλής ορθογωνικής διατομής 
με τρία οριζόντια στοιχεία (κατά τα τοπικά παραδοσιακά 
πρότυπα), και βάφονται τα μεν ξύλινα με χρώμα ανάλογο 
με αυτό των κουφωμάτων, τα δε σιδερένια με χρώμα μαύ¬ 
ρο. 

- είτε συμπαγή με διάτρητα σχήματα σύμφωνα με την 
τοπική παραδοσιακή αρχιτεκτονική σε απλή διάταξη. 

β) Κιγκλιδώματα νεοκλασικού τύπου επιτρέπονται μό¬ 
νον στα αντίστοιχα κτίρια. 

γ) Τα στηθαία των ανοικτών εξωστών στις εσοχές κατα¬ 
σκευάζονται από ξύλο ή σίδερο ή είναι κτιστά με διάτρη¬ 
τα στοιχεία. Επίσης μπορούν να κατασκευασθούν και με 
πεσσούς (0.40 χ 0.40), σε συνδυασμό με ξύλινο ή σιδερέ¬ 
νιο στηθαίο απλής ορθογωνικής διατομής. 

13 α) Προστεγάσματα-στέγαστρα κατασκευάζονται 
από ξύλινο σκελετό ορθογωνικής διατομής και η επιφά¬ 
νεια κάλυψης είναι οριζόντια ή με μικρή κλίση έως 3%, 
αποκλειστικά με καλάμια. Τα οριζόντια στοιχεία του σκε¬ 
λετού δεν πρέπει να προεξέχουν των κάθετων στοιχείων. 
Ο χρωματισμός του ξύλινου σκελετού των στεγάστρων 
είναι λευκός ή αυτός των κουφωμάτων. 

β) Στο μη συνεκτικό τμήμα του οικισμού επιτρέπεται η 
επικάλυψη των στεγάστρων και με ύφασμα λευκού χρώ¬ 
ματος. Τ ο μέγιστο ύψος των στεγάστρων στον όροφο των 
κτιρίων δεν πρέπει να υπερβαίνει τα 2.30μ και να απέχει 
τουλάχιστον 0.70 μ. από την απόληξη της όψης. 

γ) Απαγορεύεται η κατασκευή καμπύλων προστεγα¬ 
σμάτων, η χρήση πλαστικών, αλουμινίων, ετερνίτη και 
αμιαντοτσιμέντου (ελενίτ), καθώς και η τοποθέτηση κά¬ 
θετων προς το έδαφος πετασμάτων. 

14 α) Εάν υπάρχουν εξωτερικά κλιμακοστάσια, αυτά κα¬ 
τασκευάζονται συμπαγή και εφαπτόμενα παράλληλα στο 
σώμα του κτιρίου με ή χωρίς κτιστό στηθαίο (πλάτους 
0,30 μ.) ή ξύλινο κάγκελο απλής μορφής. Κάθετα προς 
την όψη του κτιρίου μπορούν να κατασκευαστούν μόνον 
κλίμακες πρόσβασης σε υπερυψωμένα ισόγεια κτίσματα 
που σε κάθε περίπτωση δεν μπορεί να υπερβαίνουν τα 
τέσσερα πατήματα. Η επικάλυψη των βαθμιδών γίνεται με 
σχιστόπλακες μόνο στις οριζόντιες επιφάνειες (πατήμα¬ 
τα) ή με πατητή τσιμεντοκονία. Τ α πατήματα πρέπει να εί¬ 
ναι από σχιστόπλακες ή από τσιμεντοκονία χρώματος 
γκρι καιτα ρίχτια σοβατισμένα και βαμμένα σε χρώμα λευ¬ 
κό. Τα στηθαία των ανοικτών κλιμάκων επιβάλλεται να εί¬ 
ναι είτε κτιστά, συμπαγή σοβατισμένα και βαμμένα σε 
χρώμα λευκό, είτε ξύλινα ή σιδερένια απλής μορφής βαμ¬ 
μένα σε χρωματισμούς ανάλογους των κουφωμάτων τα 
ξύλινα και μαύρα τα σιδερένια. Απαγορεύεται κάθε άλλο 
υλικό επίστρωσης. Τα στηθαία των ανοικτών κλιμάκων 
επιβάλλεται να είναι είτε κτιστά (πλάτους 0,30 μ.), συμπα¬ 
γή σοβατισμένα και βαμμένα σε χρώμα λευκό, είτε ξύλινα 
ή σιδερένια απλής μορφής βαμμένα σε χρωματισμούς 
ανάλογους των κουφωμάτων τα ξύλινα, και μαύρα τα σι- 

δερένια. Η απόληξη του κτιστού στηθαίου πρέπει να επι¬ 
καλύπτεται με λίθινη πλάκα ή να επιχρίεται. 

β)Οι ανοικτές κλίμακες δεν προσμετρώνται στο ποσο¬ 
στό κάλυψης και στο συντελεστή δόμησης των οικοπέ¬ 
δων. 

15 α) Απαγορεύεται η δημιουργία τόξων, αψίδων, βάλ¬ 
των ή άλλων διακοσμητικών στοιχείων στις εξωτερικές 
όψεις των κτιρίων και στις περιφράξεις των οικοπέδων. 

β) Οι περιτοιχίσεις των οικοπέδων κατασκευάζονται 
από ξερολιθιά, πάχουςτουλάχιστονΟ.δΟμ. και σε κάθε πε¬ 
ρίπτωση παραμένουν ανεπίχριστες. Σε περίπτωση που 
χρησιμοποιηθεί άλλο δομικό υλικό, υποχρεωτικά κατα¬ 
σκευάζονται με πάχος τουλάχιστον 0.40μ., επιχρίονται, 
βάφονται με χρώμα λευκό και επικαλύπτονται μόνον από 
πέτρα. Ορίζεται ως μέγιστο ύψος του συμπαγούς τμήμα- 
τοςτωνπεριτοιχίσεωντο 1.20μ., του οποίου η απόληξη θα 
είναι ευθεία. 

γ) Πάνω από το κτιστό τμήμα επιτρέπεται η κατασκευή 
φράχτη από ξύλο, μέχρι ύψους 1.00 μ., απλής μορφής, 
βαμμένου στα επιτρεπόμενα χρώματα. 

Οι αναλημματικοί τοίχοι κατασκευάζονται από ξερολι¬ 
θιά ανεπίχριστη ή άλλο δομικό υλικό με πάχος 0.40μ επι- 
χρισμένο και βαμμένο σε χρώμα λευκό. 

16 α) Ο χρωματισμός στις εξωτερικές επιφάνειες των 
όψεων του κτιρίου πρέπει να είναι από λευκό υδρόχρωμα 
ήασβέστη, σύμφωνα μεταπρότυπατηςπεριοχής. Οχρω- 
ματισμός τμημάτων ή ολόκληρων των όψεων με άλλο 
χρώμα, εκτός από λευκό, γίνεται μετά τη σύμφωνη γνώμη 
των κατά τις κείμενες διατάξεις αρμόδιων οργάνων. 

β) Απαγορεύεται οιουδήποτε είδους επένδυση των 
εξωτερικών όψεων (λίθινες πλάκες, κεραμικά πλακάκια, 
κλπ). 

17. Οι καπνοδόχοι πρέπει να είναι ορθογωνικής διατο- 
μής και απόληξης, κατά τα τοπικά πρότυπα. 

Άρθρο 6 

Α. Στον οικισμό ΔΡΥΟΠΙΣτης νήσου Κύθνου ισχύουν οι 
διατάξεις των από 19.10.1978 (Δ'594) και από 11.5.1989 ( 
Δ' 345) Π.Δ/γμάτων καθώς και η με αρ. Τ.Π. οικ. 1545/88 
απόφαση του Νομάρχη Κυκλάδων «περί καθορισμού 
ορίων του οικισμού Δρυοπίδος». Επιπλέον, καθορίζονται 
ειδικότερα τα παρακάτω: 

Ορίζεται συνεκτικό τμήμα του οικισμού, το οποίο περι¬ 
λαμβάνει τον πυρήνα του οικισμού, και μη συνεκτικό τμή¬ 
μα, το οποίο περιλαμβάνει τις νεώτερες επεκτάσεις του 
(Απόφαση Νομάρχου Κυκλάδων με αριθμό Τ.Π. 
οικ. 1545/88 από 6.2.92, Δ' 239). 

Β. Γιατα δύο τμήματα του οικισμού της Δρυοπίδος ισχύ¬ 
ουν οι ειδικοί όροι δόμησης, που ακολουθούν. 

1 α) Η αρτιότητα των οικοπέδων καθορίζεται, σύμφωνα 
με την ως άνω απόφαση του Νομάρχη Κυκλάδων, σε: 

-600 τ.μ. για το συνεκτικό τμήμα του οικισμού 

-2000τ.μ. για το μη συνεκτικό τμήμα του οικισμού, Κατά 
παρέκκλιση άρτια είναι τα οικόπεδα με το εμβαδόν που εί¬ 
χαν μέχρι 6.2.1992. 

β) Ο συντελεστής δόμησης των οικοπέδων παραμένει, 
όπως ορίζεται μετο από 11.5.1989 Π.Δ/γμα (Δ'345). 

γ)Τυχόν βοηθητικά κτίσματα εντός του οικοπέδου προ- 
σμετρώνται στον συντελεστή δόμησης και στο ποσοστό 
κάλυψης. 

2 α) Η τοποθέτηση του κτιρίου στο οικόπεδο γίνεται, 
σύμφωνα με τις διατάξεις του άρθρου 1 παρ.8 και 9 του 
από 11.5.1989 Π.Δ/τος (Δ'345). 


β) Προκειμένου οι αρμόδιες υπηρεσίες να εγκρίνουν 
την θέση του κτιρίου στο οικόπεδο, πρέπει να υποβάλεται 
πλήρης φωτογραφική αποτύπωση του περιβάλλοντος 
χώρου του οικοπέδου (όμορα οικόπεδα, δρόμοι ή κοινό¬ 
χρηστοι χώροι που βρίσκονται σε άμεση επαφή με το οι¬ 
κόπεδο). 

3. Γιατο σύνολο του οικισμού ισχύουν οι ειδικοί όροι δό¬ 
μησης όπως περιγράφονται στις παραγράφους 3,4, 5, 6, 
7,9,10,11,12,13,14,15,16 και 17του άρθρου 5της περ. 
Βτου παρόντος. 

4 α) Ειδικά για τον οικισμό της Δρυοπίδος για την επικά¬ 
λυψη των κτιρίων επιβάλλεται η τοποθέτηση τετράρρι- 
χτης κεραμοσκεπούς στέγης, με βυζαντινά ή ρωμαϊκά κε¬ 
ραμίδια χρώματος κόκκινου. Μονόρριχτη ή δίρριχτη στέ¬ 
γη επιτρέπεται μόνο σε μικρά κτίσματα, με εμβαδόν 
κάτοψης έως 60 τ.μ.Κάθε άλλη περίπτωση επιτρέπεται 
μόνο μετά από έγκριση των κατά τις κείμενες διατάξεις 
αρμοδίων οργάνων. 

β) Η κλίση της στέγης δεν θα υπερβαίνει το 30% και το 
ύψος της το 1.50 μ. 

γ) Η στέγη επιτρέπεται να προεξέχει των όψεων έως 
0.15 μ. και μόνο στις πλευρές του κτιρίου με το χαμηλότε¬ 
ρο ύψος. Στις άλλες πλευρές θα είναι ενσωματωμένη σε 
αυτό, κατά τα παραδοσιακά πρότυπα. 

δ) Η κατασκευή της στέγης, επιβάλλεται, να ολοκληρω¬ 
θεί μετά την κατασκευή του φέροντα οργανισμού και της 
τοιχοποιίας και πριν από οποιαδήποτε άλλη οικοδομική 
εργασία. Η κατασκευή της στέγης επιβάλλεται και σε πε¬ 
ριπτώσεις, όπου δεν έχει εξαντληθεί ο επιτρεπόμενος συ¬ 
ντελεστής δόμησης. 

Άρθρο 7 

Α. Γιατον οικισμό ΛΟΥΤΡΑ της νήσου Κύθνου: 

Ορίζεται: 

α) η περιοχή του οικισμού η οποία περιλαμβάνεται στο 
εγκεκριμένο ρυμοτομικό σχέδιο και γιατην οποία ισχύουν 
τα Δ/γματα ρυμοτομίας με τους ισχύοντες περιορισμούς 
(Β.Δ/γμα21.7.1971, Δ'192 και Π.Δ/γμα 14.2.1981, Δ'118). 

β) η υπόλοιπη περιοχή, εντός των ορίωντου οικισμού, η 
οποία περιλαμβάνει τις νεώτερες επεκτάσεις του, σύμ¬ 
φωνα με την απόφαση του Νομάρχη Κυκλάδων με αριθμό 
Τ.Π. 1100/13.11.1992 (Δ' 1243), για την οποία ισχύουν οι 
διατάξεις του από 17.6.1988 Π.Δ. 

Β. Για τα δύο αυτά τμήματα του οικισμού των Λουτρών 
ισχύουν ειδικότερα οι όροι δόμησης, που ακολουθούν. 

1 α) Η αρτιότητα και ο συντελεστής δόμησης των οικοπέ¬ 
δων παραμένει, όπως ορίζεται μετά κατά περίπτωση Π.Δ. 

β) Τυχόν βοηθητικά κτίσματα εντός του οικοπέδου προ- 
σμετρώνται στον συντελεστή δόμησης και στο ποσοστό 
κάλυψης. 

2 α) Η τοποθέτηση του κτιρίου στο οικόπεδο θα γίνεται 
σύμφωνα με τις διατάξεις του άρθρου 1 παρ.8 και 9 του 
από 11.5.1989 Π.Δ/τος (Δ'345) και του άρθρου 2 παρ. 9 
και ΙΟτου από 17.6.1988 Π.Δ. (Δ'504). 

β) Προκειμένου οι αρμόδιες υπηρεσίες να εγκρίνουν 
την θέση του κτιρίου στο οικόπεδο, πρέπει να υποβάλεται 
πλήρης φωτογραφική απεικόνιση του περιβάλλοντος χώ¬ 
ρου του οικοπέδου (όμορα οικόπεδα, δρόμοι ή κοινόχρη¬ 
στοι χώροι που βρίσκονται σε άμεση επαφή με το οικόπε¬ 
δο). 

3. Γ ιατο σύνολο του οικισμού ισχύουν οι ειδικοί όροι δό¬ 
μησης των παρ. 3, 5, 6, 7, 8, 9, 10, 11,12,13, 14,15,16 και 
17του άρθρου 5της περ. Βτου παρόντος. 

4. Ειδικώς για τον Οικισμό Λουτρά της νήσου Κύθνου, η 
παρ. 4 της περ. Β του άρθρου 5 του παρόντος που αφορά 
στον μέγιστο αριθμό ορόφων, τροποποιείται ως ακολού¬ 
θως: 

«4 α) Ο μέγιστος αριθμός ορόφων των κτιρίων, για το 
σύνολο του οικισμού, ορίζεται σεδύο(2). 

β) Το μέγιστο επιτρεπόμενο ύψος ορίζεται σε 4.50μ για 
μονώροφα κτίρια και 7.50 μ. για διώροφα. Για το τμήμα 
του οικισμού που ορίζεται από την παραλιακή οδό έωςτην 
ακτογραμμή το μέγιστο επιτρεπόμενο ύψος ορίζεται σε 
4.00μ. από τη στάθμη του φυσικού εδάφους. 

γ) Επιτρέπεται η κατασκευή υπογείου χώρου με εμβα¬ 
δόν έως 15.00τ.μ. και μικτό ύψος 2.20μ. (για τοποθέτηση 
λεβητοστασίου και αποθήκης καυσίμων). Η οροφή του 
υπογείου δεν επιτρέπεται σε κανένα σημείο του κτιρίου 
να βρίσκεται σε ύψος μεγαλύτερο των ογδόντα εκατο¬ 
στών του μέτρου (0.80μ.) από τη στάθμη του γύρω φυσι¬ 
κού ή τεχνητά διαμορφωμένου εδάφους, που συνυπολο¬ 
γίζεται στο συνολικό επιτρεπόμενο ύψος των 7.50 μ. Τα 
ανοίγματα έχουν μέγιστο ύψος 0.40 μ. και μήκος 0.80 μ.». 

Γ. ΓΕΝΙΚΕΣ ΔΙΑΤΑΞΕΙΣ 
Άρθρο 8 

Σε όλες τις εκτός ορίων οικισμών περιοχές και στους οι¬ 
κισμούς ισχύουν τα παρακάτω: 

1 α) Οι υδατοδεξαμενες, τα κλιματιστικά και οι ηλιακοί 
θερμοσίφωνες πρέπει να τοποθετούνται σε θέσεις που 
δεν είναι ορατές από τους κοινόχρηστους χώρους. 

β) Απαγορεύεται η τοποθέτηση κλιματιστικών επί των 
προσόψεων των κτιρίων. 

γ) Κάθε στοιχείο παροχής (ΔΕΗ, ΟΤΕ) τοποθετείται σε 
εσοχή στο σώμα ή στην περίφραξη του κτιρίου. 

2. α) Δεν επιτρέπεται η εκτέλεση έργων μετατροπής 
των παραδοσιακών οδών διασύνδεσης των περιοχών της 
νήσου (καλντερίμια) σε οδούς εξυπηρέτησης τροχοφό¬ 
ρων. 

β) Επιβάλλεται η διατήρηση και αποκατάσταση των λι¬ 
θόστρωτων δρόμων, πλατειών και σκαλοπατιών, επανα¬ 
λαμβάνοντας τον τύπο της λιθόστρωσης και το μέγεθος 
των λίθων. Σε πλακοστρώσεις που γίνονται σε δημόσιο 
χώρο ή ακόμα και σε ιδιωτικούς πρέπει να επαναλαμβά¬ 
νεται κατά το δυνατόν ο χαρακτήρας της πλακόστρωσης, 
όπως επικρατεί στον οικισμό ως προς τα σχήματα (ορθο- 
γωνικά ή ακανόνιστα), τα μεγέθη των πλακών και τον τρό¬ 
πο τοποθέτησής τους. 

3. Δεν επιτρέπεται η εκτέλεση έργων μετατροπής ρε¬ 
μάτων σε οδούς εξυπηρέτησης τροχοφόρων ή πεζοδρό¬ 
μους. 

4.0 κύριος οδικός άξονας διασύνδεσης των παράκτιων 
περιοχών, δηλαδή ο περιφερειακός δρόμος του νησιού, 
πρέπει, σε ό,τι αφορά τα νέα τμήματα να απέχει τουλάχι¬ 
στον 200μ. από τη γραμμή αιγιαλού. Οι λοιπές οδοί εξυ¬ 
πηρέτησης τροχοφόρων, καθώς και οι χώροι στάθμευ¬ 
σης, πρέπει να απέχουν τουλάχιστον 100 μ. από τη γραμ¬ 
μή αιγιαλού στις αμμουδιές. Η προσπέλαση στηνπαραλία 
πρέπει να γίνεται μέσω κάθετων κοινοτικών πεζοδρόμων 
μεγίστου πλάτους 2,00 μ., μετά από έγκριση του οικείου 
ΟΤΑ και των αρμοδίων υπηρεσιών του Υπουργείου Αιγαί¬ 
ου. 

5. Ορίζεται ελάχιστη απόσταση 15 μ. τοποθέτησης οι¬ 
κοδομών ή περιτοιχίσεων από τις καθορισμένες οριο- 
γραμμές χειμάρρων και ρεμάτων ή 20μ. από τις φυσικές 


όχθες, αν δεν έχουν καθορισθεί οι οριογραμμές, για λό¬ 
γους προστασίας και ανάπτυξης της παρόχθιας βλάστη¬ 
σης. Αυστηρότερα μέτρα προστασίας, με βάση νεώτερες 
διατάξεις γενικής ισχύος, κατισχύουν των διατάξεων του 
παρόντος. Δεν επιτρέπεται η άσκηση δραστηριοτήτων 
που μπορεί να οδηγήσουν σε αλλοίωση των φυσικώντους 
χαρακτηριστικών (αμμοληψία, εκβραχισμοί, μπάζωμα, 
κοπή αυτοφυούς βλάστησης κλπ.). 

6. Η ελάχιστη απόσταση τοποθέτησης των κτισμάτων 
ανεξαρτήτως χρήσεως από την καθορισμένη γραμμή αι- 
γιαλού δεν μπορεί να είναι μικρότερη από τα πενήντα (50) 
μ. 

7. α) Απαγορεύεται η κατεδάφιση, η κάθε είδους κατα¬ 
στροφή ή αλλοίωση των παραδοσιακών κτισμάτωντων οι¬ 
κισμών, καθώς και εκείνων που απαντώνται στην ύπαιθρο 
υπό την μορφή συγκροτημάτων εξειδικευμένης αγροτι¬ 
κής χρήσης ή μεμονωμένων κτισμάτων όπως «κατοικιών», 
«κελιών», «κλεφτοκελιών», «ληνών», «κρασοκελιών», «μι- 
τάτων», «περιστερώνων», «ανεμόμυλων», «νερόμυλων», 
αλωνιών, βρυσών, μαντρών, χωρίς την έγκριση των κατά 
τις κείμενες διατάξεις αρμοδίων οργάνων. 

β) Επιβάλλεται η επισκευή, αποκατάσταση ή αναστή- 
λωση όλων των παραδοσιακών κατασκευών / κτιρίων που 
περιγράφονται στην προηγούμενη παράγραφο, ανεξάρ¬ 
τητα αν αυτό αντίκειται στις διατάξεις του παρόντος, με¬ 
τά από σύμφωνη γνώμη των κατά τις κείμενες διατάξεις 
αρμοδίων οργάνων. Στην περίπτωση αυτή, απαιτείται φω¬ 
τογραφική αποτύπωση και σχεδιαστική απεικόνιση των 
κτισμάτων στην άδεια της οικοδομής που θα αποδεικνύει 
την ακριβή αρχική μορφή τους. 

γ) Εφόσον η κάλυψη των αναστηλωμένων λιθόκτιστων 
παραδοσιακών κτισμάτων δεν υπερβαίνει συνολικά τα 
50.00 τ.μ., δεν προσμετρώνται στην συνολική επιτρεπό¬ 
μενη κάλυψη και δόμηση του οικοπέδου. Σε περίπτωση 
επιπλέον των 50τμ. κάλυψης κτισμάτων, αυτή προσμε- 
τράται στο συντελεστή δόμησης και στην κάλυψη. 

8. Στην περίπτωση που κατασκευάζεται και νέο κτίσμα 
σε γήπεδο που περιλαμβάνει παραδοσιακό κτίσμα, όπως 
περιγράφεται στην παρ. 7 α της περ. Β του παρόντος άρ¬ 
θρου, επιβάλλεται υποχρεωτικά απόσταση Δ από το ανα¬ 
στηλωμένο παραδοσιακό κτίσμα. Σε περίπτωση που δεν 
είναι δυνατή η δόμηση του νέου κτίσματος στις εκτός σχε¬ 
δίου περιοχές και ύστερα από σύμφωνη γνώμη του κατά 
τις κείμενες διατάξεις αρμοδίου οργάνου, μπορούν να 
μειωθούν οι πλαϊνές αποστάσεις από τα όρια του γηπέ¬ 
δου μέχριδ.ΟΟμ. 

9. Επιτρέπεται, κατά παρέκκλιση από τις κείμενες δια¬ 
τάξεις, η συντήρηση και επισκευή όλων των υφισταμένων 
κατασκευών ή κτισμάτων που υφίστανται νομίμως κατά 
τη δημοσίευση του παρόντος. 

ΙΟ.α) Δεν επιτρέπεται η δόμηση σε τμήματα ή και στη 
συνολική έκταση γηπέδων με κλίση, σύ μφωνα με τον χάρ¬ 
τη της ΓΥΣ κλίμακας 1:5.000 μεγαλύτερη του 35%, πλην 
λιθόκτιστων κτισμάτων μέχρι 15 .00 τμ. και ύψους μέχρι 
3.00μ. από το γύρω φυσικό ή διαμορφωμένο έδαφος. 

β) Σε περίπτωση που τμήμα του γηπέδου έχει αντίστοι¬ 
χα κλίση μεγαλύτερη του 35% επιτρέπεται η δόμηση στο 
υπόλοιπο τμήμα του γηπέδου. Η αρτιότητα και η μέγιστη 
επιτρεπομένη δόμηση υπολογίζονται στο σύνολο του γη¬ 
πέδου. 

11. Δεν επιτρέπεται η εγκατάσταση προκατασκευασμέ- 
νων ή λυόμενων οικίσκων ή τροχοβιλών και η δημιουργία 
πολυκαταστημάτων και υπεραγορών. 

12. Δεν επιτρέπεται η κατασκευή κτιρίων επί υποστυλω¬ 
μάτων (ρίΐοΐίε), καθώς και η ολοκλήρωση των οικοδομι¬ 
κών εργασιών στον όροφο, πριν την ολοκλήρωση των 
εξωτερικών επιχρισμάτων και την τοποθέτηση κουφωμά¬ 
των στο ισόγειο. 

13. Η κατασκευή πισίνας επιτρέπεται μόνο σε οργανω¬ 
μένες τουριστικές μονάδες, υπό την προϋπόθεση ότι η 
αναγκαιότητα κατασκευής της διαπιστώνεται από τις αρ¬ 
μόδιες υπηρεσίες του Υπουργείου Αιγαίου. 

14. Δεν επιτρέπεται η τοποθέτηση κάθε είδους φωτει¬ 
νών επιγραφών και διαφημίσεων, παρά μόνο μετά από 
έγκριση των αρμοδίων υπηρεσιώντου Υπουργείου Αιγαί¬ 
ου και σύμφωνα με τις κείμενες διατάξεις για επιγραφές 
και διαφημίσεις μικρών διαστάσεων. Οι επιγραφές τοπο¬ 
θετούνται πάνω από πόρτες ή παράθυρα και δεν μπορεί 
να είναι μεγαλύτερες του ανοίγματος στο οποίο αντιστοι¬ 
χούν. Απαγορεύεται η κατασκευή μαρκιζών πάνω από τα 
ανοίγματα. 

15. Κάθε υπέργειο έργο υποδομής που εκτελείται από 
Οργανισμό Κοινής Ωφέλειας (ΔΕΗ, ΟΤΕ, ΕΥΔΑΠ) Τοπική 
Αυτοδιοίκηση κ.λπ. και γενικά κάθε εργασία που αφορά 
στη διαμόρφωση, τροποποίηση, ή ανάπλαση κοινοχρή¬ 
στων χώρων προσαρμόζεται στα τοπικά πρότυπα και 
εκτελείται μετά από έγκριση της σχετικής μελέτης από 
την αρμόδια υπηρεσία του Υπουργείου Αιγαίου. Οι Οργα¬ 
νισμοί Κοινής Ωφέλειας αναλαμβάνουν με δαπάνες τους 
την αναμόρφωση και βελτίωση των εγκαταστάσεώντους, 
ώστε να μη βλάπτεται το περιβάλλον. 

16. Δεν επιτρέπεται η δημιουργία νέων οικιστικών ανα¬ 
πτύξεων-οικισμών όπως ΠΕΡΠΟ, Οικοδομικοί Συνεταιρι¬ 
σμοί, κ.λπ. 

Άρθρο 9 

1. Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ειδικό νομικό καθε¬ 


στώς, όπως δάση, δασικές εκτάσεις, αρχαιολογικοί χώ¬ 
ροι. 

2. Οι διατάξεις των παρ. 5, 6, 7 α, β, γ, 8 α, β, 11, 12, 13, 
15, 16, 17, 18, 19, 20, 21, 22, 23 του άρθρου 3 του παρό¬ 
ντος εφαρμόζονται και για τους οικισμούς της νήσου Κύ¬ 
θνου, για τους οποίους δεν υπάρχει ειδικότερη πρόβλεψη 
από τις διατάξεις του παρόντος. 

3. Στις περιπτώσεις εφαρμογής του άρθρου 41 του Ν. 
1337/1983 (ΦΕΚ Α' 33) δεν επιτρέπεται υπέρβαση του με¬ 
γίστου ύψους και αριθμού ορόφων που προβλέπονται 
από το παρόν διάταγμα για τους οικισμούς. 

4. Για τους λοιπούς όρους και περιορισμούς δόμησης 
για τις εκτός σχεδίου περιοχές εφαρμόζονται οι διατάξεις 
για την εκτός σχεδίου δόμηση. 

Άρθρο 10 

Μεταβατικές διατάξεις 

Άδειες και αναθεωρήσεις αδειών που έχουν εκδοθεί με 
το υφιστάμενο νομικό καθεστώς και εξακολουθούν να 
ισχύουν, εκτελούνται όπως εκδόθηκαν. 

Άρθρο 11 
Τελικές διατάξεις 

Το παρόν ισχύει από τη δημοσίευσή του στην Εφημερί¬ 
δα της Κυβερνήσεως, εκτός εάν άλλως ορίζεται από τις 
διατάξεις του παρόντος. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 17 Σεπτεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

Ν. ΣΗΦΟΥΝΑΚΗΣ 

